Jabarkan Tutumulo dari Hans Bague Jassin dalam bahasa gorontalo

H.B. Jassin pilotutu tanggal 31 Juli 1917 to Hulontalo, lonto u ngala'a lo isilamu. Tiyamoliyo tanggu-tanggula te Bague Mantu Jassin, hemokaraja lowali kerani to Bataafsche Petroleum Maatschappij (BPM), wawu tiiloliyo ti Habiba Jau tangguliyo.

To'u yilapato lo sikola to HIS Gorontalo taawunu 1932, tiyo ma lohumbuta sikolaliyo ode HBS-B 5 lotaawunu to Medan, wawu tamat pulito taawunu 1938.

To sa'ati boyito tiyo ma lolumula u hemoluladu wawu ilomataliyo hedetohu lo majalah. Tiyo debo lo karaja sukarela to kantori lo Asisten Residen Gorontalo. Lapatiyo ma'o tiyo ma lololimo hihile le Sutan Takdir Alisjahbana mokaraja to badan penerbitan Balai Pustaka to taawunu 1940.

To Sa'ati botiye tiyo ma lowali redaktur dan kritikus sastra to tililahepa lo majalah sastra to Indonesia, towolotaaliyo yito Pandji Poestaka, Mimbar Indonesia, Zenith, Sastra, Bahasa dan Budaya, Horison, wawu uweewoliyo ma'o.

To hulalo Januari 1939, te Jassin lohuwalinga ode Gorontalo. To wolota lo hulalo Agustus wawu Desember 1939, tiyo lokaraja sukarela to kantori Asisten Residen Gorontalo. Pulito Januari 1940 tiyo ma loleleyangi pooli ode Jakarta. Tilumula lonto hulalo Februari 1940 sambe 21 Juli 1947 tiyo ma hemokaraja to Balai Pustaka. Bohuliyo todelomo sidang pengarang redaksi lo buku (1940-1942), lapatiyo ma’o ma lowali redaktur Panji Pustaka (1942-1945) wawu wakili lo pemimpin redaksi Panca Raya (1942 – 21 Juli 1947)

To’u Panca Raya didu lobutu, tiyo ma lowali redaktur majalah botiye tutuuntunga mola; Mimbar Indonesia (1947-66), Zenith (1951-54), Bahasa dan Budaya (1952-63), Kisah (1953-56), Seni (1955), Sastra (1961-64 dan 1967-69), Horison (1966-?), dan Bahasa dan Sastra (1975).

To hulalo Agustus 1968 te Jassin ma pilodulohu lo tawu ode pengadilan, sababu Majalah Sastra u dihu-dihu oliyo lodetohu silita limbu-limbu'o "Langit Makin Mendung".

Sababu jamohuto mopolele tita tanggulo ta lolulade silita boyito, H.B. Jassin ilodehuwa lo putusani jamowali mopoterbit tili lahepa lo tuladu sastra to'u ngotawunu. Tanggal 28 Oktober 1970, tiyo lo'otapu huumani bersyarat ngotaawunu to tutupa wolo masa yimontalo dulo taawunu.